钦定古今图书集成/明伦汇编/氏族典/第147卷 > 孙路
## 钦定古今图书集成/明伦汇编/氏族典/第147卷 > 孙路

按《宋史孙路传》，“路字正甫，开封人，进士及第，元丰中，
为司农丞。邓润甫荐为御史，召对，其言不合新政，神
宗语辅臣，以为不可用，下迁主簿。路怏怏不释，求通
判河州，徙兰州。夏人入寇，论扛御功，进五阶，除陕西
转运判官。元祐初，为吏部、礼部员外郎，侍讲徐王府，
迁右司郎中，以直龙图阁知庆州，加宝文阁待制，进”
龙图阁直学士，徙知熙州。召拜兵部尚书，以龙图阁
学士知成都。未行，坐他事削职，知兴国军。徽宗立，历
太原、河南、永兴军、河中府，卒。